2. Keewwatuma kana keewwata xiqqaa 1 irratti hundaawuun Biyyoonni Waadaa kana fudhatan shan beekkamummaa eega kennanii booda seeroonni keewwatichaa dirqisiisoodha ta'un. Ibsoonni beekkamummaa kennuu ilaallatan kunneen Barreessa Muummicha Dhaabbata Mootummoota Gamtoomanii bira taa'an. Muummichi Barreessaan gama isaatiin waraabbiilee kanneen gama Biyyoota waliigaltecha mallatteessanii kanneen biraatti tamsaasa. Ibsa beekamummaa kennuu ilaallatu xalayaa Barreessaa Muummicha Dhaabbata Mootummoota Gamtoomanii ergamtuun kaasuun ni dandahama. Keewwatuma kana irratti hundaawuun dhimmi adeeminsa qulqulleessuutiin argamu ibsa beekkamummaa kaasuudhaan hin gufatu. Biyyi Waliigalticha mallatteesse tokko kan erge xalayan beekkamummaa kaasuu isaa ibsitu Barreessa Muummichaaf eega geessee booda lammata xalayaa beekkamummaa kaasuu isaa ibsitu yoo erguu baate keewwata kanarratti hundaawee himata dhiheessuu hin dandahu.